**29-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի և արտահայտությունների բացատրությունները**
  + - * Բազմել \_\_\_\_\_\_\_\_\_\_\_\_\_\_\_\_\_\_\_\_\_
      * Գուրգուրել \_\_\_\_\_\_\_\_\_\_\_\_\_\_\_\_\_\_\_\_\_\_
* Ծաղրել \_\_\_\_\_\_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հոմանիշները**
* Ճերմակ \_\_\_\_\_\_\_\_\_\_\_\_\_\_\_\_\_\_\_\_\_\_
* Շող \_\_\_\_\_\_\_\_\_\_\_\_\_\_\_\_\_\_\_\_\_\_
* Պսպղալ \_\_\_\_\_\_\_\_\_\_\_\_\_\_\_\_\_\_\_\_\_\_
* Դժբախտ \_\_\_\_\_\_\_\_\_\_\_\_\_\_\_\_\_\_\_\_\_\_
* Արև \_\_\_\_\_\_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հականիշները**
  + - * Դժբախտ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      * Բարձր \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
      * Շատ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի բացատրությունները․**
   * + - Զուգել- զարդարել
       - Ճլորած- թոռոմած
       - Սկահակ- փոքրիկ գավաթ, բաժակ
2. **Աշխատանքային տետրում արտագրիր և սովորիր հետևյալ բառերի հոմանիշները․**

* Չքնաղ- շատ գեղեցիկ
* Տաքանալ- ջերմանալ
* Սնել- կերակրել

3․  **Աշխատանքային տետրում արտագրիր և սովորիր հետևյալ բառերի հականիշները․**

* + - * Մտնել- դուրս գալ
      * Տանել- բերել
      * Կորցնել- գտնել

1. **Սովորել հետևյալ բառերի ուղղագրությունը։ Տետրում մեկական տողով արտագրել։**

* Սանդուղք, զգուշություն, վայր ընկնել, ոչ ոք, գցել, աղբանոց

1. **Կազմիր 3 նախադասություն՝ օգտագործելով վերոհիշյալ բառերը։ Նախադասության մեջ ընդգծիր ենթական և ստորոգյալը։**

* ———————————————————————————————

———————————————————————————————

* ———————————————————————————————

———————————————————————————————

* ———————————————————————————————

———————————————————————————————

# **Քերականություն-** **թվական (***կրկնողություն***) էջ 115 ձևակերպումն ու բացատրությունը**

**Թվական** անունը ցույց է տալիս առարկայի թիվ, քանակ, թվային կարգ, օրինակ՝ երեք գրիչ, երկրորդ կուրս, երկուական տետր և այլն։  
Թվականները լինում են չորս տեսակի՝ քանակական, դասական, բաշխական, կոտորակային։

**Քանակական** թվականներն արտահայտում են առարկաների քանակն ամբողջ թվերով, ինչպես՝ հինգ գրիչ, տասը տուն, քսանութ քանոն և այլն։ Այս թվականները գրվում են բառերով (օրինակ՝ մեկ, երկու), արաբական թվանշաններով (1, 2, 3 և այլն), ինչպես նաև հայոց այբուբենի տառերով (Ա-1, Բ-2, Ժ-10 և այլն)։  
Բառերով գրվելիս տասնմեկից մինչև իննսունինը թվականները գրվում են միասին (տասնութ, քսանհինգ, երեսունութ, հիսունհինգ և այլն), իսկ հարյուրից հետո գրվում են առանձին (օրինակ՝ հազար ինը հարյուր քառասունութ)։

**Դասակա**ն թվականները ցույց են տալիս առարկայի թվային կարգը, օրինակ՝ երկրորդ հարկ, հինգերորդ դասարան։ Այս թվականները կազմվում են քանակականներից՝ -րորդ կամ -երորդ ածանցներով. -րորդ-ով կազմվում են երկրորդ, երրորդ, չորրորդ դասական թվականները։

**Բաշխական թվականները** ցույց են տալիս առարկաների բաշխումը որոշակի թվերով, ինչպես՝ բաժանել երկուական թերթիկ, բաշխել երեք-երեք և այլն։ Բաշխական թվականները կազմվում են քանակականներից՝ -ական ածանցով (օրինակ՝ վեցական, ութական, իննական, տասական, քսանական) կամ էլ քանակական թվականի կրկնությամբ, օրինակ՝ երկու-երկու, հինգ-հինգ, ութ-ութ։ Կրկնությամբ կազմված բաշխական թվականները գրվում են գծիկով։

**Կոտորակային թվականները**ցույց են տալիս առարկայի քանակը մասի և ամբողջի հարաբերությամբ, օրինակ՝ մեկ հինգերորդ, երկու երրորդ։ Կոտորակային թվականները գրվում են թվանշաններով, օրինակ՝ 1/2, 3/4 կամ էլ բառերով, որոնք գրվում են առանձին-առանձին, օրինակ՝ մեկ երկրորդ, երեք չորրորդ։

**Հարցեր և առաջադրանքներ**

* Ի՞նչ է ցույց տալիս թվական անունը։
* Որո՞նք են թվականի տեսակները։
* Բերել օրինակներ։

**Մշակույթ Ապրիլի 24 - Մեծ Եղեռնի զոհերի հիշատակի օր**

Օսմանյան կայսրությունում Առաջին համաշխարհային պատերազմի տարիներին իրագործված հայ բնակչության կոտորածներն անվանում են **Հայոց ցեղասպանություն**:

Այդ կոտորածներն իրագործվեցին երիտթուրքական կառավարության կողմից Օսմանյան կայսրության տարբեր շրջաններում:

Առաջին համաշխարհային պատերազմի նախօրեին Օսմանյան կայսրությունում ապրում էին երկու միլիոնից ավել հայեր: Շուրջ մեկուկես միլիոն հայ սպանվեց 1915-1923թթ. ժամանակահատվածում, իսկ մնացածները`  կամ բռնի մահմեդականացվեցին, կամ էլ ապաստանեցին աշխարհի տարբեր երկրներում:

**1915թ. ապրիլի 24-ին** սկիզբ առած ձերբակալություններով (հիմնականում Օսմանյան կայսրության մայրաքաղաք Կոստանդնուպոլսում) եւ դրան հետեւած հարյուրավոր հայ մտավորականների ոչնչացումով, սկսվեց հայ բնակչության բնաջնջման **առաջին փուլը**: Հետագայում աշխարհասփյուռ հայերը ապրիլի 24-ը սկսեցին նշել որպես Հայոց ցեղասպանության զոհերի հիշատակի օր:

Հայոց ցեղասպանության իրագործման **երկրորդ փուլը**` մոտ 60.000 հայ տղամարդկանց զորակոչն էր թուրքական բանակ, որոնք հետագայում զինաթափվեցին ու սպանվեցին իրենց թուրք զինակիցների կողմից:

Ցեղասպանության **երրորդ փուլը** նշանավորվեց կանանց, երեխաների, ծերերի ջարդով ու տեղահանությամբ դեպի Սիրիական անապատ: Տեղահանության ընթացքում հարյուր հազարավոր մարդիկ սպանվեցին թուրք զինվորների, ոստիկանների, քրդական ու չերքեզական ավազակախմբերի կողմից: Շատերը մահացան սովից ու  համաճարակային հիվանդություններից: Հազարավոր կանայք ու երեխաներ ենթարկվեցին բռնության: Տասնյակ հազարավոր հայեր բռնի մահմեդականացվեցին:

Հայոց ցեղասպանության ժամանակ՝ 1915 թվականի ապրիլին, շատ այլ հայ մտավորականների հետ մեկտեղ օսմանյան կառավարության կողմից ձերբակալվում է նաև մեծն երգահան **Կոմիտասը** և աքսորվում՝ բանտարկյալների ճամբար։ Նրան շուտով ազատում են, որից հետո ստանում է հոգեկան խանգարում։ Մինչև 1919 թվականը նրան սկզբում տեղավորում են թուրքական ռազմական հոսպիտալում և ապա՝ տեղափոխում Փարիզի հոգեբուժարաններ, որտեղ էլ տառապանքների մեջ անց է կացնում իր կյանքի վերջին տարիները։ Կոմիտասին ընկալում են որպես ցեղասպանության զոհ և արվեստում պատկերում որպես ցեղասպանության հիմնական խորհրդանիշներից մեկը։

**Կարողանալ պատասխանել** **հետևյալ հարցերին․**

* Ե՞րբ Է նշվում հայոց եղեռնի հիշատակի օր։
* Ի՞նչ է տեղի ունեցել այդ ժամանակահատվածում։
* Ինչպե՞ս են հայերը սփռվել աշխարհով մեկ։
* Տարբեր աղբյուրներից փնտրեք փաստեր հայոց ցեղասպանության վերաբերյալ և մի քանի նախադասությամբ ներկայացրեք այն դասարանում։

**Տնային հանձնարարություններ**

**Գրականություն**

* Սովորել վարժ կարդալ էջ 116 **«Չորս խնձոր 2» դասը**, կարողանալ սեփական բառերով վերարտադրել և պատասխանել հետևյալ հարցերին:
* Ովքե՞ր են պատմվածքի հերոսները։
* Պատմվածքը պատմիր քո բառերով։
* Խնձորներից յուրաքանչյուրն ի՞նչ բախտի արժանացավ։
* Քո կարծիքով ո՞ր խնձորն է ավելի շատ օգուտ տվել մարդկանց։
* Հեքիաթի համար նոր վերնագիր առաջարկիր։

**Բառագիտություն**

* Աշխատանքային փաթեթում տեղ գտած բառերի բացատրությունները, հոմանիշները, հականիշներն ու ուղղագրական բառերը արտագրել տետրում և սովորել անգիր։
* Պատասխանել աշխատանքային փաթեթի հարցերին և կատարել հանձնարարությունները։
* Աշխատանքային տետր 2- Էջ 19, վարժություն 39, էջ 20 վարժություններ 41, 42, 43

# **Քերականություն- թվական։ էջ 115 ձևակերպումն ու բացատրությունը (կրկնություն)։** Սովորել դասանյութը, կարողանալ սեփական խոսքերով վերարտադրել և պատասխանել աշխատանքային փաթեթի հարցերին։

**Մշակույթ** Դասի ժամին սովորեցինք **Ապրիլի 24 - Մեծ Եղեռնի զոհերի հիշատակի օրվա մասին**, դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։